




ΣΑΒΒΑΤΟ  29/08/2026 

23:00  |   11 Χτυπήματα  (E)              WEBTV GR ERTflix 
(11 Shots) 
Σειρά ντοκιμαντέρ, παραγωγής Ισπανίας 2022.
Το ποδόσφαιρο είναι η σπουδαιότερη παράσταση στη Γη. Γκολ, συναισθήματα, αγωνία - τα βασικά στοιχεία της δραματικής αφήγησης είναι αυτά που φέρνουν χαρά σε τόσους πολλούς. Αλλά πίσω απ’ αυτό το σύμπαν κρύβεται ένα άλλο πιο σκοτεινό: δολοφονίες (παικτών και διαιτητών), απαγωγές, αυτοκτονίες, εκβιασμοί, απάτες... Ιστορίες που μοιάζουν με ταινία, αλλά είναι αληθινές και διαδραματίζονται σε κάθε γωνιά του κόσμου. Η πραγματική, παρασκηνιακή πλευρά του ποδοσφαίρου, ακόμη πιο δραματική από το ίδιο το παιχνίδι.
Ήρθε η ώρα να μπούμε στη σκοτεινή πλευρά του ποδοσφαίρου: την πλευρά που οι οπαδοί δεν γνωρίζουν.

«Σίτο Μινιάνκο, ο Σίτο για Πρόεδρος» 
Eπεισόδιο: 6 
Ο Σίτο Μινιάνκο, ο βασιλιάς του ναρκεμπορίου στην Ευρώπη, αποφασίζει να αγοράσει την ποδοσφαιρική ομάδα της γενέτειράς του. Θα ακολουθήσουν δυσανάλογα μεγάλοι μισθοί παικτών, πολυτελή αυτοκίνητα και πεντάστερα ξενοδοχεία με ιερόδουλες. Έπειτα από μια ραγδαία άνοδο της ομάδας του, στα όνειρα του Μινιάνκο, αλλά και στο ναρκεμπόριο της Γαλικίας, έρχεται να βάλει φρένο η «Επιχείρηση Νέκορα».


ΚΥΡΙΑΚΗ  30/08/2026

10:30  |   Ηρωίδες  (E)         WEBTV GR ERTflix
(Heroines) 
Α' ΚΥΚΛΟΣ 
Σειρά ντοκιμαντέρ, παραγωγής Αυστραλίας 2025.
Σειρά ντοκιμαντέρ που εξερευνά τον κόσμο του γυναικείου αθλητισμού και πραγματεύεται διάφορα θέματα, όπως ιστορία, εξέλιξη, εμπόδια και ανακαλύψεις.
«Ισότητα» 
Eπεισόδιο: 3 
Ο αγώνας για ίσες ευκαιρίες, ισότιμη αμοιβή και αναγνώριση στον γυναικείο αθλητισμό συνεχίζεται.

…………………..
16:00 ΟΙ ΠΡΩΤΑΘΛΗΤΕΣ - Επ. 10 (Ε)
17:00 VOLLEY | ΕΥΡ. ΠΡΩΤΑΘΛΗΜΑ ΓΥΝΑΙΚΩΝ, ΦΑΣΗ ΤΩΝ 16 ΕΛΛΑΔΑ - ΓΑΛΛΙΑ (Ζ)
19:00 ΚΩΠΗΛΑΣΙΑ | ΠΑΓΚΟΣΜΙΟ ΠΡΩΤΑΘΛΗΜΑ | ΤΕΛΙΚΟΙ 4η μέρα πρωί (Ε)
………………………..

ΔΕΥΤΕΡΑ  31/08/2026

09:00  |   Αστέρια του ΒΜΧ  (E)    	WEBTV GR ERTflix 
(ΒΜΧ All Stars) 
Σειρά ντοκιμαντέρ, παραγωγής BBC  2024
Η σειρά επικεντρώνεται στην κορυφαία ομάδα ΒΜΧ του Ηνωμένου Βασιλείου, την Peckham BMX. 
Συναντάμε εκπληκτικούς νέους αθλητές που πρωταγωνιστούν στους αγώνες,
και μαθαίνουμε κόλπα από ολυμπιονίκες του αθλήματος, που ετοιμάζονται για τους Ολυμπιακούς Αγώνες του Παρισιού.




«Κάνε το πράξη» 
Eπεισόδιο: 1 
Το πρώτο επεισόδιο εμβαθύνει στον κόσμο των αγώνων BMX, παρουσιάζοντας δύο αθλητές του συλλόγου του Πέκαμ.
Ο 11χρονος Τάι, ο περσινός Νο. 1 της Βρετανίας, έχει κακή απόδοση και δέχεται πιέσεις από τους αντιπάλους, με τον προπονητή του να τον προτρέπει να υιοθετήσει πιο επιθετική τακτική στους εθνικούς αγώνες του Μάντσεστερ.
Παράλληλα, στη 14χρονη Αντέλ έχει επιβληθεί αποκλεισμός από έναν αγώνα λόγω ενός ξεσπάσματος θυμού. Η συγκέντρωσή της διακόπτεται από αδιάκοπη συνομιλία με φίλους, οδηγώντας σε μια έντονη διαμάχη με τον προπονητή της, τον Νάιτζελ.
Και οι δύο αθλητές είναι αποφασισμένοι να επιστρέψουν στις νίκες στους επερχόμενους αγώνες τους.

11:00  |   Αρχίζει το Ματς! Τι θα Φάμε με τον Έινσλι  (E)         ERTflix
(Ainsley's Football Feasts) 
Σειρά ντοκιμαντέρ, παραγωγής Ηνωμένου Βασιλείου 2022

Συνδυάζοντας δύο από τα μεγαλύτερα πάθη του κόσμου, στο Ainsley's Football Feasts ο αγαπημένος τηλεοπτικός σεφ της Βρετανίας σερβίρει λαχταριστά μενού για κάθε αθλητική εκδήλωση. 
Με διεθνή πιάτα εμπνευσμένα από τους ήρωες του Παγκοσμίου Κυπέλλου και τις διάσημες ομάδες τους, ο Έινσλι μαγειρεύει σαν τρελός, ενώ φιλοξενεί διάσημους καλεσμένους, VIPs του ποδοσφαίρου και ένα κοινό καλοφαγάδων. 
Κάθε διασκεδαστικό επεισόδιο είναι ένας εορτασμός της διαχρονικής δύναμης του φαγητού και του αθλητισμού. Προσφέρει στους θεατές γρήγορες και εύκολες συνταγές για υπέροχο φαγητό που μπορείτε να απολαύσετε χωρίς να πάρετε ποτέ τα μάτια σας από την οθόνη.

Eπεισόδιο: 1 
Ο σεφ Έινσλι Χάριοτ επιστρέφει με μια ολοκαίνουργια σειρά και αυτή τη φορά συνδυάζει τα δύο αγαπημένα του πράγματα — το φαγητό και το ποδόσφαιρο.
Στο μενού αυτήν την εβδομάδα, ο Έινσλι ξεκινάει σερβίροντας μια αργεντίνικη μπριζόλα μπαβέτ για τον πρώην προπονητή της Αγγλίας, Σαμ Αλαρντάις, και τον παρουσιαστή του ITV Sport, Μαρκ Πούγκατς.
Η Κάντις θα προσπαθήσει να νικήσει το ρολόι του ημιχρόνου και να ετοιμάσει πίτσες με ζύμη κρουασάν σε λιγότερο από δεκαπέντε λεπτά. 
Ο τραγουδιστής Όλι Μερς θα βοηθήσει στην παρασκευή ενός γερμανικού ντονέρ κεμπάπ και θα μιλήσει για τη νέα του μουσική. 
Ο Έινσλι ολοκληρώνει με νόστιμα ποπκόρν για τα πέναλτι, ενώ ο Καρλ Άντονι Μπράουν θα σερβίρει ποτά εμπνευσμένα από τα πιάτα της ημέρας.


17:30  |   E-sports: μια επανάσταση  (E)        WEBTV GR ERTflix
(Revolution: E-sports) 
Τα e-sports κατακτούν τον κόσμο! 
Υπάρχουν ειδικά τηλεοπτικά κανάλια, αγώνες pay per view σε prime time τηλεόραση και στάδια γεμάτα με ένθερμους οπαδούς. 
Δεν υπάρχει νέος που να μην τα γνωρίζει και μπορεί να γίνουν ακόμη και ολυμπιακό άθλημα. 
Όσοι πιστεύουν ότι είναι απλώς μια προσωρινή μόδα, ας το ξανασκεφτούν. Με τεράστια τουρνουά, απίστευτα έπαθλα, οικονομική αξία άνω του ενός δισεκατομμυρίου δολαρίων και περισσότερους από 380 εκατομμύρια οπαδούς σε όλο τον κόσμο, τα esports δεν είναι απλώς ένα παιχνίδι, είναι μια επανάσταση.
Αυτή η σειρά έχει ως στόχο να εξερευνήσει την κουλτούρα και την υποκουλτούρα πίσω από αυτόν τον κόσμο και να απαντήσει στην ερώτηση: τι είναι τα e-sports;



«Gaming gods» 
Eπεισόδιο: 1 
Υπάρχουν στιγμές που χαράζουν το όνομα ενός παίκτη στην Ιστορία. Στιγμές που είναι αξέχαστες, όταν γεννιούνται θρύλοι. Ανακαλύψτε τις ζωές αυτών των γιγάντων των βιντεοπαιχνιδιών, των ανθρώπων που βοήθησαν να ανοίξουν διάπλατα οι πόρτες των esports και που συνεχίζουν να συμβάλλουν στην επιτυχία τους.


ΝΥΧΤΕΡΙΝΕΣ ΕΠΑΝΑΛΗΨΕΙΣ
--------------------------------------
00:30 ΠΟΔΟΣΦΑΙΡΟ | ΚΟΠΑ ΛΙΜΠΕΡΑΔΟΡΕΣ «16» ΚΡΟΥΖΕΪΡΟ - ΦΛΑΜΕΝΓΚΟ (Ε) από 12/8/2026
02:30 ΚΩΠΗΛΑΣΙΑ - ΤΕΛΙΚΟΙ 6η μέρα απόγευμα (Ε) από 29/8
05:30 ΣΠΟΡ ΙΣΤΟΡΙΕΣ (Ε) ημέρας
06:30 ΟΙ ΔΙΕΚΔΙΚΗΤΕΣ  (Ε) ημέρας


ΤΡΙΤΗ  01/09/2026

09:00  |   Αστέρια του ΒΜΧ  (E)         WEBTV GR ERTflix
(ΒΜΧ All Stars) 

Σειρά ντοκιμαντέρ, παραγωγής BBC  2024
«Ένα αποτέλεσμα» 
Eπεισόδιο: 2 
Ο Τάι με τη βοήθεια του προπονητή του, Τρε, ετοιμάζεται για τον μεγάλο αγώνα του Μάντσεστερ, όπου θα προσπαθήσει να κατακτήσει τον τίτλο του Εθνικού Πρωταθλήματος. Θα καταφέρει να δείξει στον κόσμο ποιος είναι ο αρχηγός; Ακολουθούμε επίσης την Άνια, που ζει με τον πατέρα, τον αδερφό της και… 17 ποδήλατα! Αυτή τη σεζόν επέλεξε να αγωνίζεται ενάντια σε αγόρια, για να πάρει κάτι από την επιθετικότητά τους. Θα αποδώσει η στρατηγική της όταν αγωνιστεί ενάντια σε κορίτσια, στο Εθνικό Πρωτάθλημα στο Μάντσεστερ;

11:00  |   Αρχίζει το Ματς! Τι θα Φάμε με τον Έινσλι  (E)    
(Ainsley's Football Feasts) 
Σειρά ντοκιμαντέρ, παραγωγής Ηνωμένου Βασιλείου 2022
Συνδυάζοντας δύο από τα μεγαλύτερα πάθη του κόσμου, στο Ainsley's Football Feasts ο αγαπημένος τηλεοπτικός σεφ της Βρετανίας σερβίρει λαχταριστά μενού για κάθε αθλητική εκδήλωση. 
Με διεθνή πιάτα εμπνευσμένα από τους ήρωες του Παγκοσμίου Κυπέλλου και τις διάσημες ομάδες τους, ο Έινσλι μαγειρεύει σαν τρελός, ενώ φιλοξενεί διάσημους καλεσμένους, VIPs του ποδοσφαίρου και ένα κοινό καλοφαγάδων. 
Κάθε διασκεδαστικό επεισόδιο είναι ένας εορτασμός της διαχρονικής δύναμης του φαγητού και του αθλητισμού. Προσφέρει στους θεατές γρήγορες και εύκολες συνταγές για υπέροχο φαγητό που μπορείτε να απολαύσετε χωρίς να πάρετε ποτέ τα μάτια σας από την οθόνη.

Eπεισόδιο: 2 
Ο Έινσλι επιστρέφει στην κουζίνα και αυτή τη βδομάδα υποδέχεται την πρώην Λέαινα Τζιλ Σκοτ. Φτιάχνει ένα πιάτο εμπνευσμένο από το Καμερούν: σουβλάκια με καρυκευμένο μοσχάρι και φιστίκια, ενώ συζητούν για τα καταπληκτικά επιτεύγματα της Λέαινας. 
Η Κάντις Μπράουν είναι έτοιμη να βοηθήσει με μια γρήγορη λιχουδιά για το ημίχρονο. Αυτή τη βδομάδα φτιάχνει κάτι μεγάλο: ένα επικό σάντουιτς «Χόμερ Σίμπσον»! 
Έρχεται ο Ίαν Μπρόουντι των Lightning Seeds για μια γεύση από Ιταλία, με ένα στρόμπολι με μοτσαρέλα, ψητή πιπεριά και αγκινάρα. 
Και το τελευταίο πιάτο του Έινσλι προσφέρει μια γεύση από Βραζιλία: κροκέτες μπακαλιάρου με ντιπ καυτερής πιπεριάς αχί. 
Όπως πάντα, ο ειδικός στα ποτά Καρλ Άντονι Μπράουν σερβίρει ό,τι συνοδεύει το φαγητό, από μπίρα μέχρι βότκα!


17:30  |   E-sports: μια επανάσταση  (E)        WEBTV GR ERTflix
(Revolution: E-sports) 

«Star streamers» 
Eπεισόδιο: 2 
Δεν αρέσουν σε όλους τους gamers τα τουρνουά, άλλωστε, οι online streamers είναι αυτοί που έχουν την μεγαλύτερη επιτυχία. 
Με εκατομμύρια followers, θεωρούνται οι διασημότητες και οι influencers του gaming. Ρίχνουμε μια ματιά στη ζωή μερικών από τους μεγαλύτερους streamers και επισκεπτόμαστε το TwitchCon - έναν παράδεισο για streamers που θέλουν να ξεκινήσουν την online καριέρα τους.

19:00  |   360° Ρεπορτάζ  (E)         WEBTV GR ERTflix
(360° Report) 
Ντοκιμαντέρ, παραγωγής Γαλλίας (Arte) 2024

"Κούβα: Η μεγάλη επιστροφή των γυναικών στην πυγμαχία" (Cuba, the Liberation Strike of the Female Boxer) 
Eπεισόδιο: 3 
Αν και η πυγμαχία αποτελεί αναπόσπαστο κομμάτι της αθλητικής παράδοσης της Κούβας, για πολλά χρόνια οι γυναίκες δεν είχαν δικαίωμα να την ασκήσουν. Η κυβέρνηση δικαιολογούσε την απαγόρευση με το επιχείρημα ότι ήθελε να προστατεύσει τα όμορφα γυναικεία πρόσωπα από τα χτυπήματα. Σήμερα, όμως, μια νέα εποχή ανατέλλει. Οι γυναίκες πυγμάχοι επιστρέφουν στο ρινγκ, διεκδικώντας ίσες ευκαιρίες και συμμετοχή στις κορυφαίες διοργανώσεις. Μερικές από αυτές θα αγωνιστούν ακόμη και στους Ολυμπιακούς Αγώνες του Παρισιού, προπονούμενες αδιάκοπα για να πραγματοποιήσουν το όνειρό τους. Και η επόμενη γενιά είναι ήδη έτοιμη να φορέσει τα γάντια.
Για τη Ναμίμπια Φλόρες Ροντρίγκες, η άρση της απαγόρευσης της γυναικείας πυγμαχίας στην Κούβα ήρθε πολύ αργά. Στα 47 της χρόνια, δεν έχει πλέον δικαίωμα συμμετοχής σε διεθνείς διοργανώσεις. Παρ' όλα αυτά, η αγάπη της για την πυγμαχία δεν έσβησε ποτέ και συνέχισε να προπονείται, παρά τις απογοητεύσεις και τις ήττες. Αφού αποκλείστηκε από τις μεγάλες προκριματικές διοργανώσεις, αφοσιώθηκε στην προπονητική, καθοδηγώντας πλέον άνδρες και γυναίκες, τόσο ανερχόμενα ταλέντα όσο και καταξιωμένους πυγμάχους.
Ανάμεσά τους είναι και η φίλη της, η πυγμάχος βαρέων βαρών Γιοάνα Ροντρίγκες Καστίγιο. Παρότι έχει πλέον περάσει τα τριάντα, δεν εγκαταλείπει το όνειρό της να αγωνιστεί σε μια διεθνή διοργάνωση. Ωστόσο, ο δρόμος προς την κορυφή παραμένει δύσκολος. Παρά τις πολιτικές αλλαγές, η Κούβα εξακολουθεί να αντιμετωπίζει σοβαρές ελλείψεις σε αθλητικές εγκαταστάσεις, ενώ ακόμη και τα προπονητικά κέντρα στερούνται βασικού εξοπλισμού, όπως γάντια και άλλα απαραίτητα είδη.
Για να καλύψει αυτό το κενό, η Ναμίμπια Φλόρες οραματίζεται τη δημιουργία του πρώτου αποκλειστικά γυναικείου κέντρου πυγμαχίας στην Κούβα — ενός χώρου όπου οι γυναίκες θα μπορούν να καλλιεργήσουν το ταλέντο και το πάθος τους για το άθλημα. Πρόκειται για μια πρωτοποριακή ιδέα, αλλά και για μια ακόμη μεγάλη πρόκληση. Στην Αβάνα, όπως και στην υπόλοιπη χώρα, πολλά κτίρια είναι έτοιμα να καταρρεύσουν, ενώ η έλλειψη κατάλληλων κατοικιών καθιστά εξαιρετικά δύσκολη την εξεύρεση χώρου για νέες αθλητικές εγκαταστάσεις.
Η Ναμίμπια, όμως, δεν σκοπεύει να εγκαταλείψει. Πιστεύει βαθιά στις αθλήτριές της και γνωρίζει ότι διαθέτουν τεράστιες δυνατότητες. Είναι αποφασισμένη να μη δει μια ακόμη γενιά πρωταθλητριών να χάνει την ευκαιρία της, εξαιτίας ανεπαρκών συνθηκών προπόνησης. Για εκείνη, όπως και μέσα στο ρινγκ, η ήττα με νοκ άουτ δεν αποτελεί επιλογή.
Ένα ντοκιμαντέρ των Γιοάνα Μίχνα και Κόρντουλα Στάτερ.


Σας ενημερώνουμε ότι το ξένο ντοκιμαντέρ LANCE, που θα μεταδοθεί σε δύο μέρη (31/8 & 1/9), έχει σήμανση Κ12.


ΤΕΤΑΡΤΗ  02/09/2026

09:00  |   Αστέρια του ΒΜΧ  (E)          WEBTV GR ERTflix
(ΒΜΧ All Stars) 

Σειρά ντοκιμαντέρ, παραγωγής BBC  2024
«Ξεπέρασε κάθε εμπόδιο» 
Eπεισόδιο: 3 
Ο Ντάνι-Τζέικ έχει μπροστά του μια μεγάλη μέρα! Σήμερα θα προσπαθήσει κάτι που δεν έχει ξανακάνει ποτέ. Θα επιχειρήσει να πηδήξει τα επαγγελματικά άλματα του Πέκαμ, από τα μεγαλύτερα άλματα αγώνων BMX στον κόσμο. Αν το καταφέρει, θα είναι ήρωας - αν το αποφύγει, τότε το μέλλον του στο άθλημα μπορεί να τεθεί υπό αμφισβήτηση.

Υπό την επίβλεψη του επικεφαλής προπονητή Σι-Κέι, ο Ντάνι-Τζέικ πιέζεται στα όριά του… στις δύο πρώτες προσπάθειες κάνει πίσω, στην τρίτη όμως το ποδήλατό του εκτοξεύεται ψηλά, ψηλά, ψηλά… Αλλά μπορεί να το προσγειώσει;! Αργότερα, ο Ντάνι-Τζέικ παίρνει μέρος στο Εθνικό Πρωτάθλημα του Γκόσπορτ, μία από τις πιο δύσκολες πίστες – και στον πρώτο αγώνα συμβαίνει η καταστροφή: μπλέκεται σε μια άσχημη σύγκρουση με τον συμπαίκτη του, τον Όσκαρ. Μπορεί να κερδίσει τους υπόλοιπους αγώνες και να φτάσει στον τελικό;
Γνωρίζουμε επίσης τον Έρικ, που έχει ερωτευτεί το BMX. Υπάρχει όμως ένα πρόβλημα: ο Έρικ δυσκολεύεται να αντεπεξέλθει στα έξοδα που απαιτεί το άθλημα. Μπορεί να εντυπωσιάσει το αφεντικό του τοπικού καταστήματος ποδηλάτων και να εξασφαλίσει την πρώτη του δουλειά ως μηχανικός, ώστε να φέρει στο σπίτι το τόσο απαραίτητο εισόδημα για να συνεχίσει να κάνει ποδήλατο;

11:00  |   Αρχίζει το Ματς! Τι θα Φάμε με τον Έινσλι  (E)        
(Ainsley's Football Feasts) 
Συνδυάζοντας δύο από τα μεγαλύτερα πάθη του κόσμου, στο Ainsley's Football Feasts ο αγαπημένος τηλεοπτικός σεφ της Βρετανίας σερβίρει λαχταριστά μενού για κάθε αθλητική εκδήλωση. 
Με διεθνή πιάτα εμπνευσμένα από τους ήρωες του Παγκοσμίου Κυπέλλου και τις διάσημες ομάδες τους, ο Έινσλι μαγειρεύει σαν τρελός, ενώ φιλοξενεί διάσημους καλεσμένους, VIPs του ποδοσφαίρου και ένα κοινό καλοφαγάδων. 
Κάθε διασκεδαστικό επεισόδιο είναι ένας εορτασμός της διαχρονικής δύναμης του φαγητού και του αθλητισμού. Προσφέρει στους θεατές γρήγορες και εύκολες συνταγές για υπέροχο φαγητό που μπορείτε να απολαύσετε χωρίς να πάρετε ποτέ τα μάτια σας από την οθόνη.

Eπεισόδιο: 3 
Αυτή την εβδομάδα, ο Έινσλι ετοιμάζει απολαυστικές λιχουδιές εμπνευσμένες απ’ το Παγκόσμιο Κύπελλο με ξεχωριστούς καλεσμένους: τον πρώην άσο της Αγγλίας Μάικλ Όουεν και τον ηθοποιό της σειράς «Neighbours» Άλαν Φλέτσερ. 
Το μενού περιλαμβάνει κλασικά πιάτα απ’ την Τζαμάικα και την Ισπανία: φτερούγες κοτόπουλου τζερκ και παέγια.
Στην κουζίνα θα τον συνοδεύει η μόνιμη συνεργάτιδά του, η Κάντις Μπράουν, η οποία πρέπει να ετοιμάσει πρωτότυπα νάτσος σε χρόνο ρεκόρ. Θα προλάβει άραγε;
Ο Καρλ Άντονι Μπράουν έχει αναλάβει τα ποτά, φτιάχνοντας και προσφέροντας ευφάνταστα και δροσιστικά κοκτέιλ καθ’ όλη τη διάρκεια της εκπομπής.
Ο Έινσλι κλείνει την εκπομπή με καψαλισμένες πιπεριές padrón και καβουρδισμένους ξηρούς καρπούς με αλάτι με τσίλι και λάιμ.

17:30  |   E-sports: μια επανάσταση  (E)         WEBTV GR ERTflix
(Revolution: E-sports) 
«Catalyst voices» 
Eπεισόδιο: 3 
Σχολιαστές, παρουσιαστές, Youtubers: γνωρίστε τους ανθρώπους που κάνουν τα esports δημοφιλή.


19:00  |   360° Ρεπορτάζ  (E)          WEBTV GR ERTflix
(360° Report) 
Ντοκιμαντέρ, παραγωγής Γαλλίας (Arte) 2024

«Οι ποδοσφαιριστές στη λάσπη στην Ισλανδία» 
Eπεισόδιο: 5 
Μια ταινία του Χέρμπερτ Σβένμπιορνσον
Η Ισλανδία, το νησιωτικό κράτος του Βόρειου Ατλαντικού, είναι η πατρίδα περίπου 320.000 κατοίκων. Πολλοί από αυτούς, μακριά από την πρωτεύουσα Ρέικιαβικ, διατηρούν ιδιαίτερες και ασυνήθιστες παραδόσεις. Μία από αυτές συναντά κανείς για παράδειγμα, στο Ίσαφιορδουρ, στην απομακρυσμένη βορειοδυτική Ισλανδία. Όσο μικρή κι αν είναι αυτή η πόλη, για τους φίλους του ποδοσφαίρου στη λάσπη, αποτελεί το κέντρο του κόσμου.
Στο Ίσαφιορδουρ, ψηλά στον βορρά της Ισλανδίας, ζουν μόλις 2.600 άνθρωποι. Η απομόνωση και η απλή ζωή μέσα στη φύση εμπνέουν πολλούς κατοίκους να συλλαμβάνουν τολμηρές και περιπετειώδεις ιδέες. Εδώ είναι η πατρίδα του ποδοσφαίρου στη λάσπη. Περίπου δέκα ομάδες αγωνίζονται τακτικά για το πρωτάθλημα. Όπως συμβαίνει συνήθως για πολλούς Ισλανδούς, το θέμα είναι η διασκέδαση, η συντροφικότητα και λίγο η τιμή. Οι άνδρες της ομάδας FC Kareoki είναι οι περσινοί πρωταθλητές, αλλά δυστυχώς δεν είναι πια και οι νεότεροι. Το 360° – GEO Ρεπορτάζ βούτηξε μαζί τους στη λάσπη και καταγράφει το ποδόσφαιρο στη λάσπη από κοντά!
Σίγουρα, η Ισλανδία έχει πλέον καθιερωθεί και στη διεθνή ποδοσφαιρική σκηνή. Ωστόσο, η καρδιά των νησιωτών της βορειοδυτικής Ισλανδίας χτυπά για το ποδόσφαιρο στη λάσπη. Στο απομονωμένο Ίσαφιορδουρ, με τους περίπου 2.600 κατοίκους του, ιδρύθηκε πριν από δεκατρία χρόνια η ομάδα FC Kareoki. Σήμερα οι περισσότεροι παίκτες είναι οικογενειάρχες και εργάζονται ως τραπεζικοί υπάλληλοι, ξυλουργοί ή δημοτικοί υπάλληλοι. Ωστόσο, η παρέα έχει ακόμα φιλοδοξίες. Μόλις την προηγούμενη χρονιά γνώρισαν τη μεγαλύτερη επιτυχία στην ιστορία τους, κατακτώντας το πρωτάθλημα ποδοσφαίρου στη λάσπη. Ελάχιστοι στην Ισλανδία πίστευαν ότι θα τα κατάφερναν, καθώς η ομάδα δεν είχε διακριθεί ποτέ ξανά σε τέτοιο βαθμό. Γι' αυτό και η υπεράσπιση του τίτλου αποτελεί φέτος ύψιστη προτεραιότητα. Για ακόμη μία φορά θα αγωνιστούν σε ένα οργωμένο χωράφι, το οποίο έχει πλημμυρίσει με νερό για δύο ή τρεις ημέρες, φτάνοντας στα όρια της σωματικής τους αντοχής. Ο στόχος τους παραμένει ένας: να καταφέρουν, μέσα στη λάσπη, να στείλουν την μπάλα στα δίχτυα.


 ΠΕΜΠΤΗ  03/09/2026

09:00  |   Αστέρια του ΒΜΧ  (E)         WEBTV GR ERTflix
(ΒΜΧ All Stars)  

Σειρά ντοκιμαντέρ, παραγωγής BBC  2024





«Είστε έτοιμοι;» 
Eπεισόδιο: 4 
Μέχρι πρόσφατα, ο Ζάντερ θεωρείτο ένα από τα μεγαλύτερα ταλέντα στο αγωνιστικό BMX, μα έπειτα όλα άλλαξαν. Έπειτα από μια άσχημη πτώση, ο Ζάντερ φοβόταν ότι δε θα ανέκαμπτε ποτέ.
Αυτή την εβδομάδα, όμως, θα κάνει τη μεγάλη του επιστροφή. Δουλεύει σκληρά για να είναι έτοιμος να βγει στην πίστα στους Εθνικούς Αγώνες στο Μάντσεστερ. Είναι έτοιμος;
Συναντάμε και έναν από τους νεότερους αναβάτες του Πέκαμ. Ο εξάχρονος Κέιλεμπ είναι κι αυτός τραυματίας μ’ ένα σπασμένο δάχτυλο και ο χρόνος πιέζει. Θα είναι έτοιμος έγκαιρα για να επιστρέψει στους αγώνες;

11:00  |   Αρχίζει το Ματς! Τι θα Φάμε με τον Έινσλι  (E)          ERTflix
(Ainsley's Football Feasts) 
Συνδυάζοντας δύο από τα μεγαλύτερα πάθη του κόσμου, στο Ainsley's Football Feasts ο αγαπημένος τηλεοπτικός σεφ της Βρετανίας σερβίρει λαχταριστά μενού για κάθε αθλητική εκδήλωση. 
Με διεθνή πιάτα εμπνευσμένα από τους ήρωες του Παγκοσμίου Κυπέλλου και τις διάσημες ομάδες τους, ο Έινσλι μαγειρεύει σαν τρελός, ενώ φιλοξενεί διάσημους καλεσμένους, VIPs του ποδοσφαίρου και ένα κοινό καλοφαγάδων. 
Κάθε διασκεδαστικό επεισόδιο είναι ένας εορτασμός της διαχρονικής δύναμης του φαγητού και του αθλητισμού. Προσφέρει στους θεατές γρήγορες και εύκολες συνταγές για υπέροχο φαγητό που μπορείτε να απολαύσετε χωρίς να πάρετε ποτέ τα μάτια σας από την οθόνη.

Eπεισόδιο: 4 
Ο Έινσλι ετοιμάζει πιάτα εμπνευσμένα από το Παγκόσμιο Κύπελλο και αυτή τη φορά, την τιμητική τους έχουν η Βραζιλία και η Πορτογαλία. 
Μαγειρεύει τάκο με χοιρινό και καπνιστά φασόλια, και ένα μπέργκερ κοτόπουλου με σάλτσα πέρι-πέρι. 
Όπως πάντα, στην παρέα του έχει την Κάντις Μπράουν και τον Καρλ Άντονι Μπράουν, που ετοιμάζει τα ποτά, ενώ οι ειδικοί προσκεκλημένοι του είναι ο πρώην ποδοσφαιριστής και παρουσιαστής Τζερμέιν Τζίνας, και η ηθοποιός και παρουσιάστρια Ντενίζ βαν Άουτεν.


12:00  |   Αυστραλιανό Όπεν  (E)         WEBTV GR
(Australia's Open) 

Ντοκιμαντέρ, παραγωγής 2023
Κάθε Ιανουάριο, όλος ο κόσμος παρακολουθεί το Αυστραλιανό Όπεν, αλλά όταν δραματικά γεγονότα στο παρασκήνιο κλέβουν την παράσταση, η ίδια η Αυστραλία γίνεται μέρος του θεάματος. 
Καθώς αυξάνεται η δημοφιλία του περίφημου τουρνουά τένις, αποκαλύπτονται παράλληλα σε όλον τον κόσμο σκοτεινά μυστικά της Αυστραλίας. 
Μέσα από αρχειακό υλικό με συγκλονιστικά παιχνίδια και συνεντεύξεις, το ΑΥΣΤΡΑΛΙΑΝΟ ΟΠΕΝ μάς δείχνει την ποίηση και τη δύναμη του τουρνουά, γιατί εκεί παίζονται περισσότερα από όσα βλέπουμε στο γήπεδο του τένις.

Eπεισόδιο: 1 

16:30  |   Ο Τζόρνταν Παίρνει το Λεωφορείο  (E)         WEBTV GR ERTflix
(Jordan Rides the Bus) 
Ντοκιμαντέρ, παραγωγής ΗΠΑ 2010.

Το φθινόπωρο του 1993, στην ακμή του και στην κορυφή του αθλητικού κόσμου, ο Μάικλ Τζόρνταν εγκατέλειψε το επαγγελματικό μπάσκετ. Αφού οδήγησε την Dream Team σε ένα χρυσό Ολυμπιακό μετάλλιο το 1992 και τους Chicago Bulls στο τρίτο συνεχόμενο πρωτάθλημα NBA την επόμενη χρονιά, ο Τζόρνταν συγκλονίστηκε από τη δολοφονία του πατέρα του.
Ήταν η βάναυση απώλεια μιας τόσο σημαντικής προσωπικότητας στη ζωή του που έκανε τον πιο διάσημο αθλητή του κόσμου να αναζωπυρώσει μια παιδική φιλοδοξία, παίζοντας μπέιζμπολ; Ή κάποιο συναίσθημα ότι δεν είχε τίποτα άλλο να αποδείξει ή να κατακτήσει στο μπάσκετ; Ή κάτι βαθύτερο που ίσως δεν έχει κατανοηθεί ακόμη;
Ο σκηνοθέτης Ρον Σέλτον («Bull Durham», «Tin Cup») μοιράζεται αυτή την παραδόξως συγκινητική ιστορία για τα κίνητρα που ώθησαν τον πιο διάσημο αθλητή του κόσμου να παίξει ένα νέο άθλημα στη σχετική αφάνεια του Μπέρμιγχαμ στην Αλαμπάμα.

Σκηνοθεσία: Ρον Σέλτον 

17:30  |   E-sports: μια επανάσταση  (E)         WEBTV GR ERTflix
(Revolution: E-sports) 
«Cosplay visionaries» 
Eπεισόδιο: 4 
Το e-sport δεν αφορά μόνο τα παιχνίδια και τα τουρνουά. Κατά τη διάρκεια των esport events, θα δείτε cosplayers που ντύνονται με εντυπωσιακές στολές των αγαπημένων τους χαρακτήρων. Αυτό βοηθά τους ανθρώπους να συνδεθούν με τον κόσμο των παιχνιδιών με έναν τρόπο που τα τουρνουά δεν μπορούν. Αυτοί οι δημιουργικοί και ταλαντούχοι άνθρωποι είναι η απόδειξη ότι η κοινότητα esports αποτελείται από πολύ περισσότερα άτομα πέρα από τους gamers.


19:00  |   360° Ρεπορτάζ  (E)         WEBTV GR ERTflix
(360° Report) 

Ντοκιμαντέρ, παραγωγής Γαλλίας (Arte) 2025

"Kitesurfing στη Βρετάνη: Αναζητώντας τους θρυλικούς φάρους" (Kitesurfing in Brittany, Risking it all for the Lighthouses) 
Eπεισόδιο: 4 
Στη Βρετάνη, στην περιοχή του Φινιστέρ, μια πρωταθλήτρια του kitesurfing και ο σύντροφός της έβαλαν ενα παράτολμο στοίχημα: να διασχίσουν την Ιρουάζ, μία από τις πιο επικίνδυνες θάλασσες της Ευρώπης, και να ταξιδέψουν ως τους θρυλικούς φάρους της.


ΠΑΡΑΣΚΕΥΗ  04/09/2026

09:00  |   Αστέρια του ΒΜΧ  (E)        WEBTV GR ERTflix
(ΒΜΧ All Stars) 

Έτος παραγωγής: 2024
Η σειρά επικεντρώνεται στην κορυφαία ομάδα ΒΜΧ του Ηνωμένου Βασιλείου, την Peckham BMX. 
Συναντάμε εκπληκτικούς νέους αθλητές που πρωταγωνιστούν στους αγώνες,
και μαθαίνουμε κόλπα από ολυμπιονίκες του αθλήματος, που ετοιμάζονται για τους Ολυμπιακούς Αγώνες του Παρισιού.







«Σκληρή προπόνηση, εύκολος αγώνας» 
Eπεισόδιο: 5 
Τα δίδυμα αδέρφια Κόλμπι και Ζέιν βρίσκονται σε διαρκή ανταγωνισμό! Την τελευταία φορά νίκησε ο Ζέιν κι έχει το δικαίωμα να καυχιέται, όμως, ενόψει και του μεγάλου αγώνα το Σαββατοκύριακο στο Γκόσπορτ, ο Κόλμπι είναι έτοιμος να πάρει τη ρεβάνς. Ποιος, άραγε, θα νικήσει τον πόλεμο των διδύμων;

Παράλληλα, παρακολουθούμε και την προσπάθεια του Θίοντορ, που συμμετέχει στην ίδια διοργάνωση. Διαγωνίζεται έπειτα από δύο ατυχήματα. Θα καταφέρει να περάσει στον τελικό;

Τα πράγματα θα δυσκολέψουν ακόμα περισσότερο, καθώς ξεσπάει καταιγίδα κατά τη διάρκεια των αγώνων.


11:00  |   Αρχίζει το Ματς! Τι θα Φάμε με τον Έινσλι  (E)         ERTflix
(Ainsley's Football Feasts) 
Συνδυάζοντας δύο από τα μεγαλύτερα πάθη του κόσμου, στο Ainsley's Football Feasts ο αγαπημένος τηλεοπτικός σεφ της Βρετανίας σερβίρει λαχταριστά μενού για κάθε αθλητική εκδήλωση. 
Με διεθνή πιάτα εμπνευσμένα από τους ήρωες του Παγκοσμίου Κυπέλλου και τις διάσημες ομάδες τους, ο Έινσλι μαγειρεύει σαν τρελός, ενώ φιλοξενεί διάσημους καλεσμένους, VIPs του ποδοσφαίρου και ένα κοινό καλοφαγάδων. 
Κάθε διασκεδαστικό επεισόδιο είναι ένας εορτασμός της διαχρονικής δύναμης του φαγητού και του αθλητισμού. Προσφέρει στους θεατές γρήγορες και εύκολες συνταγές για υπέροχο φαγητό που μπορείτε να απολαύσετε χωρίς να πάρετε ποτέ τα μάτια σας από την οθόνη.

(τελευταίο) 
Eπεισόδιο: 5 
Στο σημερινό επεισόδιο, ο Έινσλι ετοιμάζει ένα μενού, στο επίκεντρο του οποίου βρίσκεται το απόλυτο φαγητό των φιλάθλων: η πίτα.
Καλεσμένοι του είναι ο πρώην προπονητής της εθνικής Αγγλίας και θρύλος του ποδοσφαίρου Γκλεν Χοντλ και ο παρουσιαστής Οέιν Γουίν Έβανς.
Ο Έινσλι ετοιμάζει πίτα με κοτόπουλο, κότσι και πράσο, αλλά και κις λορέν με καραμελωμένα κρεμμύδια.
Η Κάντις φτιάχνει πιτάκια με χαλούμι και προσούτο, ενώ ο Καρλ Άντονι σερβίρει κοκτέιλ από τη δεκαετία του ’80.


12:00  |   Αυστραλιανό Όπεν  (E)    
(Australia's Open) 

Ντοκιμαντέρ, παραγωγής 2023
Κάθε Ιανουάριο, όλος ο κόσμος παρακολουθεί το Αυστραλιανό Όπεν, αλλά όταν δραματικά γεγονότα στο παρασκήνιο κλέβουν την παράσταση, η ίδια η Αυστραλία γίνεται μέρος του θεάματος. 
Καθώς αυξάνεται η δημοφιλία του περίφημου τουρνουά τένις, αποκαλύπτονται παράλληλα σε όλον τον κόσμο σκοτεινά μυστικά της Αυστραλίας. 
Μέσα από αρχειακό υλικό με συγκλονιστικά παιχνίδια και συνεντεύξεις, το ΑΥΣΤΡΑΛΙΑΝΟ ΟΠΕΝ μάς δείχνει την ποίηση και τη δύναμη του τουρνουά, γιατί εκεί παίζονται περισσότερα από όσα βλέπουμε στο γήπεδο του τένις.

(τελευταίο) 
Eπεισόδιο: 2 






16:30  |   Σακ και Ντέιλ  (E)        WEBTV GR ERTflix
(Shaq & Dale) 
Ντοκιμαντέρ, παραγωγής ΗΠΑ 2015.
Σκηνοθεσία: Χάνα Στορμ
Μια εις βάθος ματιά στη σχέση μεταξύ του Σακίλ Ο'Νιλ και του προπονητή του στο μπάσκετ στο Πανεπιστήμιο της Λουιζιάνας, Ντέιλ Μπράουν.
Το ντοκιμαντέρ ακολουθεί τον πρώην θρύλο του μπάσκετ Σακίλ Ο'Νιλ (Shaquille O'Neal), καθώς επιστρέφει στο Πανεπιστήμιο της Λουιζιάνας (Louisiana State University) για να συναντήσει τον Ντέιλ Μπράουν (Dale Brown), τον προπονητή που έκανε όλα αυτά δυνατά.
Η σχέση μεταξύ αυτών των δύο ανδρών χρονολογείται από τότε που ο Σακ ήταν 13 ετών και ζούσε σε μια στρατιωτική βάση στη Γερμανία, όταν ζήτησε από τον προπονητή μερικές συμβουλές για άσκηση. Από εκείνη την ημέρα, ο Ο'Νιλ λαμβάνει τουλάχιστον ένα γράμμα ή email από τον Μπράουν κάθε εβδομάδα - και πολύ περισσότερα από αυτά κατά τη διάρκεια των τριών χρόνων που ήταν μαζί στο Πανεπιστήμιο της Λουιζιάνας.
Τότε, μπορεί να φαινόντουσαν πολύ διαφορετικοί, αλλά δημιούργησαν μια βαθιά φιλία που κρατάει μέχρι σήμερα.
17:30  |   E-sports: μια επανάσταση  (E)         WEBTV GR ERTflix
(Revolution: E-sports) 
«Next-gen champions» (τελευταίο) 
Eπεισόδιο: 5 
Το μέλλον ανήκει στα esports. Στο τελευταίο επεισόδιο, θα κοιτάξουμε μπροστά και θα προσπαθήσουμε να προβλέψουμε τι επιφυλάσσει το μέλλον για τα esports. Τι θα αλλάξει; Θα συνεχίσει να αναπτύσσεται;

19:00  |   360° Ρεπορτάζ  (E)        WEBTV GR ERTflix
(360° Report)   
Ντοκιμαντέρ, παραγωγής Γαλλίας (Arte) 2025
«Οι Δολομίτες: το πάθος της ορειβασίας» 
Eπεισόδιο: 6 
Τα Πάλε ντι Σαν Μαρτίνο είναι μία από τις πιο εντυπωσιακές ορεινές περιοχές των Δολομιτών. Εκεί ιδρύθηκε, πριν από περισσότερο από έναν αιώνα, ένα σώμα οδηγών βουνού με μακρά παράδοση. Για να ενταχθεί κανείς σε αυτή την επίλεκτη ομάδα, δεν αρκεί να διαθέτει μεγάλη εμπειρία ως ορειβάτης, αναρριχητής και ξεναγός· πρέπει επίσης να περάσει μια απαιτητική δοκιμαστική εξέταση.
Ο Ρόκο Ρομάνια είναι ο επικεφαλής των «Αετών του Σαν Μαρτίνο». Κύρια αποστολή αυτών των οδηγών βουνού είναι να διασφαλίζουν την ασφάλεια των ορειβατών και των επισκεπτών που επιχειρούν να ανέβουν στις επιβλητικές βραχώδεις κορυφές, χωρίς πάντοτε να αντιλαμβάνονται τον βαθμό δυσκολίας της ανάβασης. Οι οδηγοί οφείλουν να αξιολογούν τη φυσική κατάσταση και το επίπεδο εμπειρίας των αναρριχητών και, όταν χρειάζεται, να προσαρμόζουν τη διαδρομή στις δυνατότητές τους.
Ο Λίβιο Πινέζε, γύρω στα τριάντα, είναι ένας έμπειρος αναρριχητής. Ωστόσο, παρά τα χρόνια εκπαίδευσης και προετοιμασίας, δεν έχει ακόμη καταφέρει να περάσει τη δοκιμαστική εξέταση που θα του επιτρέψει να γίνει ένας από τους «Αετούς του Σαν Μαρτίνο».

Επίσης, την Παρασκευή 4/9/2026, το ξένο ντοκιμαντέρ στις 20:00 "Η ΑΥΤΟΚΡΑΤΟΡΙΑ ΤΟΥ ΣΚΕΪΤ" δεν θα μεταδοθεί.

